#

# CAPITOLUL I

# ASPECTE TEORETICE ALE AUDITULUI FINANCIAR

I. GENERALITĂȚI

## *1.1. Tipurile de audit financiar*

De la apariţia sa şi până în prezent, auditul financiar a fost clasificat de către specialiştii în domeniu, având la bază o serie de criterii.

Din studierea resurselor bibliografice am desprins existenţa mai multor tipuri de audit, care în opinia mea, pot fi clasificate astfel:

1. În funcţie de *afilierea auditorilor* se pot distinge trei tipuri de audit financiar şi anume:
	1. *auditul intern* – reprezintă o verificare sub aspect tehnic, managerial şi financiar-contabil a unei entităţi patrimoniale, destinată să realizeze un diagnostic general al sistemului. Acest tip de verificare are un caracter concomitent derulării evenimentelor.

Practic, el vizează anumite obiective pe tot parcursul anului, precum şi cele care sunt în curs de derulare, deci, este o verificare de tip permanent.

Auditul intern, este aplicabil atât agenţilor economici cât şi instituţiilor publice. Realizarea acestui tip de audit se face de către personalul propriu.

* 1. *auditul extern* – este o lucrare de atestare a veridicităţii informaţiilor şi poate cuprinde o gamă largă de servicii, stabilite în funcţie de cerinţele stabilite prin contractul de audit. Este un audit independent, realizat de auditori independenţi, angajaţi pe baza unui contract de colaborare. Acest tip de audit se mai numeşte şi *audit contractual*. Raportul de audit încheiat are rolul de a exprima opinia auditorului cu privire la regularitatea şi sinceritatea datelor prezentate de situaţiile financiare, iar din sinteza acestora rezultă o imagine fidelă, clară şi completă a patrimoniului; acest tip de verificare se realizează de regulă anual.
* *auditul fiscal* – mai este cunoscut şi sub denumirea de *audit guvernamental* şi reprezintă auditul exercitat de specialiştii din Curtea de Conturi asupra diferitelor programe, activităţi şi instituţii guvernamentale; are drept scop revizuirea şi verificarea eficienţei utilizării „banului public”*.*

Raportul dintre cele trei tipuri de audit expuse, relevă următoarele aspecte:

Tabelul nr. 1.2 Relaţia audit intern – audit extern – audit fiscal

|  |  |  |  |
| --- | --- | --- | --- |
|  | Auditul intern | Auditul extern | Auditul fiscal |
| Scopul auditului | Examinarea şi evaluarea permanentă a activităţilor unităţii | Auditarea situaţiilor financiare de sinteză, oferirea consultanţei de specialitate | Analizează modalitatea de utilizare a „banului public” |
| Cui se adresează raportul de audit? | Managerului unităţii auditate | Utilizatorilor de informaţii: parteneri, furnizori, bancheri, acţionari | Ministerului Finanţelor Publice, Curtea de Conturi |
| Profesioniştii ce efectuează auditul | Personalul propriu din serviciul de audit intern | Auditorii independenţi, angajaţi prin contract | Angajaţi ai instituţiilor publice specializate |
| Interdependenţa cu alte tipuri de audit | Auditul de conformitate şi auditul operaţional | Auditul situaţiilor financiare | Auditul de conformitate şi auditul operaţional |

*Sursa: Collins Lionel et Valin Gérard – Audit et contrôl interne, Ed. Dalloz, Paris, 1992, p. 17.*

Însuşi Luca Paciolo[[1]](#footnote-1) recunoscuse importanţa unor aspecte de control intern prin necesitatea aplicării unui control de verosimilitate.

1. Luca Paciolo a fost un călugăr franciscan care se ocupa de ţinerea registrelor mânăstirii şi care a fost numit întemeietorul contabilităţii în partidă dublă. [↑](#footnote-ref-1)